ਸਮੱਗਰੀ: ਪ੍ਰਦੂਸ਼ਣ ਦੇ ਪੱਧਰ ਅਤੇ ਦਿਲ ਦੇ ਸੱਜੇ ਅਤੇ ਖੱਬੇ ਹਿੱਸਿਆਂ ਦੇ ਵਧੇ ਆਕਾਰ ਵਿੱਚ ਸਿੱਧਾ ਸੰਬੰਧ ਦੇਖਿਆ ਗਿਆ।

ਬਰਤਾਨੀਆ ਵਿੱਚ 4000 ਲੋਕਾਂ ਉੱਪਰ ਕੀਤੇ ਇੱਕ ਅਧਿਐਨ ਵਿੱਚ ਸਾਹਮਣੇ ਆਇਆ ਕਿ ਸ਼ੋਰਗੁੱਲ ਵਾਲੀਆਂ ਅਤੇ ਵਿਅਸਤ ਸੜਕਾਂ ਦੇ ਨਜ਼ਦੀਕ ਰਹਿਣ ਵਾਲੇ ਲੋਕਾਂ ਦੇ ਦਿਲ ਆਕਾਰ ਵਿੱਚ ਘੱਟ ਪ੍ਰਦੂਸ਼ਣ ਵਾਲੇ ਇਲਾਕੇ ਦੇ ਵਸਨੀਕਾਂ ਨਾਲੋਂ ਵੱਡੇ ਸਨ।

ਦਿਲਚਸਪ ਗੱਲ ਇਹ ਸੀ ਕਿ ਇਹ ਲੋਕ ਪ੍ਰਦੂਸ਼ਣ ਸੰਬੰਧੀ ਬਰਤਾਨਵੀ ਹਦਾਇਤਾਂ ਤੋਂ ਹੇਠਲੇ ਪੱਧਰ ਦੇ ਪ੍ਰਦੂਸ਼ਿਤ ਇਲਾਕਿਆਂ ਵਿੱਚ ਰਹਿ ਰਹੇ ਸਨ।

ਇਹ ਵੀ ਪੜ੍ਹੋ꞉

ਖੋਜ ਕਰਨ ਵਾਲਿਆਂ ਨੇ ਸਰਾਕਾਰ ਨੂੰ ਪ੍ਰਦੂਸ਼ਣ ਦੇ ਪੱਧਰਾਂ ਵਿੱਚ ਫੌਰੀ ਕਮੀ ਲਿਆਉਣ ਦੀ ਅਪੀਲ ਕੀਤੀ ਹੈ।

ਕੁਈਨ ਮੈਰੀ ਯੂਨੀਵਰਸਿਟੀ ਲੰਡਨ ਦੇ ਵਿਗਿਆਨੀਆਂ ਦੀ ਅਗਵਾਈ ਵਾਲੀ ਟੀਮ ਨੇ ਉਨ੍ਹਾਂ ਲੋਕਾਂ ਦੀ ਦਿਲ ਸੰਬੰਧੀ ਜਾਣਕਾਰੀ ਦਾ ਵਿਸ਼ਲੇਸ਼ਣ ਕੀਤਾ ਜਿਨ੍ਹਾਂ ਵਿੱਚ ਦਿਲ ਦੀਆਂ ਬਿਮਾਰੀਆਂ ਦੇ ਕੋਈ ਲੱਛਣ ਨਹੀਂ ਸਨ ਦੇਖੇ ਗਏ। 

ਇਹ ਲੋਕ ਬਰਤਾਨੀਆ ਦੇ ਬਾਇਓਬੈਂਕ ਸਟਡੀ ਦਾ ਹਿੱਸਾ ਰਹੇ ਸਨ। ਇਸ ਅਧਿਐਨ ਵਿੱਚ ਦਿਲ ਦਾ ਆਕਾਰ, ਭਾਰ ਅਤੇ ਕਾਰਜ ਦਾ ਵਿਸ਼ਲੇਸ਼ਣ ਕੀਤਾ ਗਿਆ।

ਵਿਗਿਆਨੀਆਂ ਨੇ ਉਨ੍ਹਾਂ ਲੋਕਾਂ ਦੇ ਇਲਕੇ ਦੇ ਪ੍ਰਦੂਸ਼ਣ ਪੱਧਰ ਨੂੰ ਵੀ ਅਧਿਐਨ ਵਿੱਚ ਸ਼ਾਮਲ ਕੀਤਾ। ਪ੍ਰਦੂਸ਼ਣ ਦੇ ਪੱਧਰ ਅਤੇ ਦਿਲ ਦੇ ਸੱਜੇ ਅਤੇ ਖੱਬੇ ਹਿੱਸਿਆਂ ਦੇ ਵਧੇ ਆਕਾਰ ਵਿੱਚ ਸਿੱਧਾ ਸੰਬੰਧ ਦੇਖਿਆ ਗਿਆ।

ਹਵਾ ਪ੍ਰਦੂਸ਼ਣ ਦੇ 2ਪੀਐਮ ਕਣ ਪ੍ਰਤੀ ਘਣ ਮੀਟਰ ਵਿੱਚ ਇੱਕ ਮਾਈਕਰੋਗਰਾਮ ਦੇ ਵਾਧੇ ਨਾਲ ਅਤੇ ਪ੍ਰਤੀ ਘਣ ਮੀਟਰ ਵਿੱਚ ਨਾਈਟਰੋਜਨ ਡਾਈਔਕਸਾਈਡ ਵਿੱਚ 10 ਮਾਈਕਰੋਗਰਾਮ ਦੇ ਵਾਧੇ ਨਾਲ ਦਿਲ ਦਾ ਆਕਾਰ ਇੱਕ ਫੀਸਦੀ ਤੱਕ ਵਧਿਆ।

ਡੀਜ਼ਲ ਕਾਰਾਂ ਪ੍ਰਦੂਸ਼ਣ ਦੀਆਂ ਸਭ ਤੋਂ ਵੱਡੀਆਂ ਕਾਰਨ ਹਨ।

ਅਧਿਐਨ ਟੀਮ ਦੇ ਮੁੱਖੀ ਡਾ. ਨੇਅ ਆਉਂਗ ਨੇ ਦੱਸਿਆ ਕਿ ਦਿਲ ਦੇ ਆਕਾਰ ਦੀਆਂ ਇਹ ਤਬਦੀਲੀਆਂ ਦੀ ਤੁਲਨਾ ਬਲੱਡ ਪ੍ਰੈਸ਼ਰ ਨਾਲ ਅਤੇ ਘਟ ਕਿਰਿਆਸ਼ੀਲਤਾ ਨਾਲ ਹੋ ਸਕਦੀ ਸੀ।

ਉਨ੍ਹਾਂ ਕਿਹਾ, "ਹਵਾ ਪ੍ਰਦੂਸ਼ਣ ਨੂੰ ਤਬਦੀਲੀਯੋਗ ਖ਼ਤਰੇ ਵਜੋਂ ਦੇਖਿਆ ਜਾ ਸਕਦਾ ਹੈ।"

ਉਨ੍ਹਾਂ ਕਿਹਾ, "ਡਾਕਟਰਾਂ ਅਤੇ ਜਨਤਾ ਸਾਰਿਆਂ ਨੂੰ ਹੀ ਦਿਲ ਦੀ ਸਿਹਤ ਦੀ ਗੱਲ ਕਰਨ ਸਮੇਂ ਪ੍ਰਦੂਸ਼ਣ ਨੂੰ ਧਿਆਨ ਵਿੱਚ ਰੱਖਣਾ ਚਾਹੀਦਾ ਹੈ। ਬਿਲਕੁਲ ਉਸੇ ਤਰ੍ਹਾਂ ਜਿਵੇਂ ਉਹ ਆਪਣੇ ਬਲੱਡ ਪ੍ਰੈਸ਼ਰ, ਕੌਲੈਸਟਰੋਲ ਅਤੇ ਆਪਣੇ ਭਾਰ ਦਾ ਧਿਆਨ ਰੱਖਦੇ ਹਨ।"

ਭਾਵੇਂ ਅਧਿਐਨ ਵਿੱਚ ਸ਼ਾਮਲ ਲੋਕਾਂ ਦੀ ਰਿਹਾਇਸ਼ ਦੀ ਸਟੀਕ ਥਾਂ ਨਹੀਂ ਵਿਚਾਰੀ ਗਈ ਪਰ ਬਹੁਤੇ ਲੋਕ ਬਰਤਾਨੀਆ ਦੇ ਵੱਡੇ ਸ਼ਹਿਰਾਂ ਤੋਂ ਬਾਹਰ ਦੇ ਬਾਸ਼ਿੰਦੇ ਸਨ। ਸਾਰੇ ਹੀ 2.5 ਪੀਐਮ ਹਵਾ ਪ੍ਰਦੂਸ਼ਣ ਵਿੱਚ ਰਹਿ ਰਹੇ ਸਨ ਜੋ ਕਿ ਦੇਸ ਦੀਆਂ ਮੌਜੂਦਾ ਪ੍ਰਦੂਸ਼ਣ ਸੀਮਾਵਾਂ ਤੋਂ ਹੇਠਾਂ ਹੈ।

ਅਧਿਐਨ ਵਿੱਚ ਸ਼ਾਮਲ ਲੋਕ ਸਾਲਾਨਾ ਔਸਤ 2.5 ਪੀਐਮ ਤੋਂ 12 ਪੀਐਮ ਪ੍ਰਦੂਸ਼ਣ ਦਾ ਸਾਹਮਣਾ ਕਰਦੇ ਸਨ।

ਜਦਕਿ ਬਰਤਾਨੀਆ ਵਿੱਚ ਮਿੱਥੀ ਹੱਦ 25 ਪੀਐਮ ਹੈ। ਜਦਕਿ ਵਿਸ਼ਵ ਸਿਹਤ ਸੰਗਠਨ ਵੱਲੋਂ ਸਿਫਾਰਿਸ਼ ਸ਼ੁਦਾ ਹੱਦ 10 ਪੀਐਮ ਹੈ।

ਬੁਨਿਆਦੀ ਕਿਸਮ ਦੇ ਮਾਸਕ ਜ਼ਿਆਦਾ ਕੰਮ ਨਹੀਂ ਕਰਦੇ-...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਮਾਹਿਰਾਂ ਦਾ ਕਹਿਣਾ ਹੈ ਕਿ ਘੱਟ ਪ੍ਰਦੂਸ਼ਣ ਵਾਲੇ ਇਲਾਕੇ ਵਿੱਚ ਰਹਿ ਕੇ ਵੀ ਤੁਹਾਡੇ ਦਿਲ ਨੂੰ ਖ਼ਤਰਾ ਹੋ ਸਕਦਾ ਹੈ।